Lav et referat af nedenstående tekst:

Tekst:
Ligesom man ikke skal dømme en bog på omslaget, skal man heller ikke dømme søndagens vejr ved at kigge ud af vinduet til morgen. Der kommer en opklaring med sol, selvom to forholdsvis kraftige regnvejr danner forside og bagside af dagens vejr. Som det ses af radarbilledet klokken 6:50, regner det i det mest af Østdanmark, samtidig med det er tørvejr i Jylland. Det er en front, som hurtigt bevæger sig mod vest, og allerede i morgentimerne klarer det op med solskin til Jylland. Klokken ti giver fronten endnu regn til Bornholm, og der endnu også de sidste rester af fronten på Østsjælland. I eftermiddagstimerne løfter temperaturen sig til mellem 7 og 10 grader, og vinden aftager. Det vil være med vekslende skydække, så der kommer perioder med sol til alle. Solen kan bedst nydes i de nordlige egne, og mod syd vil skyerne påny dominere. I aften vil et nyt regnvejr trække op over Danmark fra sydvest med tiltagende vind, og ved midnatstid regner det i hele landet, bortset fra Nordjylland. I løbet af natten vil regnvejret passere videre mod øst, og der ventes igen tørvejr de fleste steder mandag morgen.

Referat:
Trods morgenregnvejr og kulingvindstød venter der en søndag med solskin og ti grader.